228 
lidelige Beretninger, er imidlertiden Kridttiden. Det synes 
afgjort, at hele Amåzonbækkenet ved Slutningen af den 
sekundære Tid blev udforet med et kridtagtigt Nedlag, 
hvis Kant træder frem paa flere Steder langs dets Grændser, 
baade paa Sydsiden, langs Andernes Østside og Rand- 
bjergene i Nord, ja selv paa enkelte Steder ude ved den 
østlige Ende. Jeg mindes tydelig, at nogle af de første 
Gjenstande, som vakte min Interesse for Amazondalens 
Geologi, vare nogle Fiskeforsteninger fra Kridttiden, som 
vare samlede i Provindsen Ceara af Hr. G. Gardner, hvem 
Videnskaben skylder de fleste Meddelelser om de geolo- 
logiske Forhold i denne Del af Brasilien. Jeg benytter 
denne Leilighed til at bemærke, at jeg afhandler Pro- 
vindserne Ceara, Piauhy og Maranham som hørende med 
til Amazondalen, uagtet deres Kyster beskylles af Havet, 
og de Floder, som gjennemstrømme dem, falde umiddel- 
bart ud i dette; men jeg nærer ingen Tvivl om, og haaber 
senere at skulle kunne gjøre det indlysende, at Brasiliens 
nordøstlige Kyst tidligere strakte sig meget længere ud i 
Havet end nu er Tilfældet; saa langt ud, at alle de der 
liggende Provindsers Floder vare Bifloder til Amazon- 
floden. Beviset herfor støtter sig især paa den fuld- 
komne WOverensstemmelse mellem Nedlagene i de Daie, 
som høre disse Provindser til, og dem, som nu virkelig 
gjennemstrømmes af Amazonflodens Bifloder, som f. Ex. 
af Tocantins, Xingu, Tapajos, Madeira 0. s. vv — Et 
andet Bevis for, at Dalen er et tidligere Kridtbassin, har 
jeg fornylig faaet fra dens sydlige Bred. Hr. W.Chandless 
bragte mig nemlig efter sin Tilbagekomst fra en Reise 
paa Rio Purus en høist interessant Samling Forsteninger, 
som utvivlsomt høre Kridttiden til, og som han haåvde 
samlet ved Bredderne af Rio Aquiry, en. Biflod til Rio 
